recursal/SuperWikiNEXT-32B huggingface dataset:
Ο **Μεχμέτ Αγάς Καρακάσης**, επίσης γνωστός ως **Καραγάσης**, ήταν εύπορος Τούρκος, ο πρώτος γνωστός Δήμαρχος Ιεράπετρας. Έζησε γύρω στο δεύτερο μισό του 19ου αιώνα. Καθώς τα υπάρχοντα στοιχεία στο αρχείο του Δήμου Ιεράπετρας δεν είναι παλαιότερα από το 1915, είναι εύλογο να μην υπάρχουν παρά ελάχιστα στοιχεία για τους διατελέσαντες Δημάρχους πριν την περίοδο αυτή.

Περιουσία
---------

Η δημαρχία του Μεχμέτ Αγά Καρακάση τοποθετείται περί το 1870-1877. Η οικία του βρισκόταν στο παλαιό σπίτι του Λευτέρη Μανδουραράκη, το οποίο σήμερα δεν σώζεται. Η περιουσία του ήταν πολύ μεγάλη και περιελάμβανε χωράφια, κτήματα αλλά και ολόκληρες περιοχές, όπως την περιοχή γύρω από τη συνοικία του Αγίου Σπυρίδωνα.

Οικογένεια
----------

Η σύζυγος του Καρακάση καταγόταν από οικογένεια Χριστιανών. Αναφέρεται μάλιστα και η παράδοση ότι την έβλεπαν συχνά να ανάβει το καντήλι σε ένα προσκυνητάρι στο ναό του Αγίου Σπυρίδωνα με πολλή προσοχή για να μην αποκαλυφθεί η αγάπη της για το Χριστό. Κατά τη δεκαετία του 1950 κτίστηκε εκεί ένα μεγαλύτερο εκκλησάκι με εισφορές από τους γείτονες και με πρωτοβουλία της Ελένης Κοθρή.

Η Βρύση του Καρακάση
--------------------

Η βρύση του Καρακάση όπως σώζεται σήμερα στην Ιεράπετρα.
Από τον Καρακάση υπάρχει όμως σήμερα κάτι άλλο που μας τον θυμίζει. Είναι μια βρύση που φέρει το όνομά του και σώζεται στο ναό του Αγίου Σπυρίδωνα, δίπλα στο σπίτι του Μιχαήλ Κοθρή. Η βρύση αυτή φέρει αραβική επιγραφή. Πρόκειται για τη μοναδική βρύση που διασώθηκε από τις παλιές βρύσες που είχαν χτιστεί από Τούρκους. Ο Μαχμούτ Πασάς έδωσε κονδύλια στο Δήμο της Ιεράπετρας με σκοπό να συντηρηθεί το δίκτυο ύδρευσης. Στα πλαίσια της συντήρησης αυτής, τοποθετήθηκαν "κουτούτα", δηλ. πήλινοι σωλήνες. Η Ιεράπετρα υδρευόταν με τον τρόπο αυτό ως το 1925 από την πηγή της Παναγίας των Λιβαδιών. Πολλά χρόνια μετά, το νερό της πηγής εκείνης έγινε αρμυρό και η Ιεράπετρα αντιμετώπισε έλλειψη νερού ως το 1958, οπότε ο δήμαρχος Δημήτριος Μαρκόπουλος αποπεράτωσε το έργο της ύδρευσης από τις πηγές του Ψυχρού.

Παραπομπές
----------

1. 1 2  Μαρκόπουλος 2002, σελ. 180.

Πηγές
-----

* Μαρκόπουλος, Γεώργιος (2002). *Γεράπετρος και Γεραπετρίτες*. Ιεράπετρα: Μορφωτική Στέγη Ιεράπετρας. σελ. 161-162.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πολιτική
* Πύλη:Ελλάδα
* Πύλη:Τουρκία
 |

 |
Συντεταγμένες: 42°59′47″N 4°00′01″E﻿ / ﻿42.99639°N 4.00028°E﻿ / 42.99639; 4.00028

Χάρτης του Κόλπου του Λέοντα
Ο **Κόλπος του Λέοντα** (γαλλικά: *golfe du Lion*, ισπανικά: *golfo de León*, οξιτανικά: *golf del/dau Leon*, καταλανικά: *golf del Lleó*, Μεσαιωνικά λατινικά: *sinus Leonis, mare Leonis*, Κλασσικά Λατινικά: *sinus Gallicus*) είναι ένας μεγάλος κόλπος της ακτογραμμής του Λανγκντόκ-Ρουσιγιόν και της Προβηγκίας στη Γαλλία στη Μεσόγειο, εκτεινόμενος από τα σύνορα με την Καταλονία στα δυτικά μέχρι την Τουλόν.

Ο κύριος λιμένας του κόλπου είναι η Μασσαλία. Η Τουλόν είναι άλλο ένα σημαντικό λιμάνι. Η αλιευτική βιομηχανία στον κόλπο βασίζεται στον μπακαλιάρο (*Merluccius merluccius*).

Οι κυριότεροι ποταμοί που εκβάλλουνν στον κόλπο είναι ο Τες, ο Τετ, ο Ωντ, ο Ορμπ, ο Ερώ, ο Βιντούρλ, και ο Ροδανός.

Εξωτερικοί σύνδεσμοι
--------------------

* Πολυμέσα σχετικά με το θέμα  Gulf of Lion στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 244568218
* GND: 4099690-6

 |

 |
Ο **Κέβιν Λιτλ** ( *Lescott Kevin Lyttle Coombs*, 14 Σεπτεμβρίου 1976) είναι τραγουδιστής από τον Άγιο Βικέντιο. Γεννήθηκε στο Σεντ Τζον και έχει στο ενεργητικό του το πολύ δημοφιλές τραγούδι της σόκα μουσικής, με τίτλο "Turn me on". Ο Kevin Lyttle ηχογράφησε το "Turn Me On" στον Άγιο Βικέντιο και τις Γρεναδίνες και το τραγούδι στις αρχές του 2001 έγινε μεγάλη επιτυχία στην Καραϊβική. Έπειτα, έφτασε στο Ηνωμένο Βασίλειο (2003) και από την πρώτη εβδομάδα έφτασε στο νούμερο 2 των μουσικών καταλόγων με τις επιτυχίες. Έφτασε το #1 στη Φινλανδία και #3 στην Αυστραλία και έγινε επιτυχία σε άλλες 12 χώρες. Το 2004 κυκλοφόρησε στις ΗΠΑ και τον Ιούνιο του 2004 ήταν στο #48 στο Billboard Hot 100. Ο Kevin Lyttle υπέγραψε συμβόλαιο με την Atlantic Records το 2003. Το ομότιτλό του album κυκλοφόρησε στις ΗΠΑ τον Ιούλιο του 2004. Νωρίτερα, ο τραγουδιστής είχε εργαστεί σε τελωνείο, αλλά και ως DJ.

Δισκογραφία
-----------

* 2004: *Kevin Lyttle*
* 2008: *Fyah* - Universal - Japan

### Singles

* 2004: "Turn Me On"
* 2004: "Last Drop"
* 2004: "Drive Me Crazy "
* 2009: "Anywhere" Featuring Flo-Rida

Εξωτερικοί σύνδεσμοι
--------------------

* Kevin Lyttle All Music Guide page[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56863234
* **Europeana**: agent/base/66133
* LCCN: no2004102961
* ISNI: 0000 0000 5521 4875
* GND: 135347858
* MusicBrainz: 94cb9444-aa8e-43cf-9816-839d90023a44

 |

 |
Η **Στατιστική Υπηρεσία** είναι η στατιστική υπηρεσία της Κυπριακής Δημοκρατίας. Στοχεύει στην αξιόπιστη και έγκαιρη στατιστική πληροφόρηση για τα δρώμενα στην Κύπρο όλων των ενδιαφερομένων τόσο στην Κύπρο όσο και στο εξωτερικό.

Ιστορικό
--------

Η Στατιστική Υπηρεσία είναι η αρμόδια αρχή για τον καταρτισμό και δημοσίευση των περισσότερων επίσημων στατιστικών στοιχείων της Κύπρου. Η Στατιστική Υπηρεσία ιδρύθηκε το 1950 ως μια μικρή διοικητική μονάδα, αναβαθμίστηκε μετά την ανεξαρτησία της Κύπρου το 1960 και μέχρι τον Ιανουάριο του 2000 έφερε την ονομασία Τμήμα Στατιστικής και Ερευνών. Υπάγεται διοικητικά στο Υπουργείο Οικονομικών, διατηρεί όμως την αυτονομία της σε τεχνικά θέματα και έχει την αποκλειστική ευθύνη για την επιλογή της μεθοδολογίας, τεχνικής, ορισμών και διαδικασιών για την υλοποίηση των προγραμμάτων στατιστικών δραστηριοτήτων καθώς και για τη δημοσιοποίηση των στατιστικών δεδομένων που παράγει. 

Με την ένταξη της Κύπρου στην Ευρωπαϊκή Ένωση τον Μάιο του 2004, η συνεχής συμμετοχή σε Επιτροπές και ομάδες εργασίας και σε εκπαιδευτικά προγράμματα καθώς επίσης η συνεργασία με την Στατιστική Υπηρεσία της Ευρωπαϊκής Ένωσης (Eurostat) αποτελούν μέρος των βασικών δραστηριοτήτων της Στατιστικής Υπηρεσίας.

Σημαντική αρμοδιότητα της Στατιστικής Υπηρεσίας είναι η απογραφή του πληθυσμού της χώρας.
Η **χημεία κεραμικών** (ή *κεραμική χημεία*) μελετά τη σχέση μεταξύ των φυσικών ιδιοτήτων των τελικών ψημένων κεραμικών και των κεραμικών υαλωμάτων, και γενικότερα της χημείας τους.

Αν και οι τεχνικοί κεραμικής έχουν κατανοήσει από καιρό πολλές από αυτές τις σχέσεις, η εμφάνιση λογισμικού υπολογιστών για την αυτοματοποίηση της μετατροπής από παρτίδα σε φόρμουλα και ανάλυση, έχει φέρει αυτή την επιστήμη ως πιο προσιτή στους περισσότερους ανθρώπους και επαγγελματίες.

Οι φυσικές ιδιότητες των υαλωμάτων σε ήδη ψημένα και σμαλτωμένα προϊόντα (όπως π.χ. η θερμική διαστολή, η σκληρότητα, ο δείκτης διάθλασης, το χρώμα και η θερμοκρασία ή το εύρος τήξης) σχετίζονται άμεσα (αλλά όχι αποκλειστικά) με την εν γένει χημεία των συγκεκριμένων -κεραμικών-υλικών. Ιδιότητες του τήγματος υάλου όπως λ.χ. το ιξώδες και η επιφανειακή τάση είναι επίσης σημαντικά συσχετιζόμενα με την χημεία.

Οι τεχνικοί των κεραμικών επιτραπέζιων σκευών, ειδών τέχνης, ειδών υγιεινής, γυαλιού, υαλοβάμβακα, γυαλιού φιαλών, οπτικών και συναφών βιομηχανιών χρησιμοποιούν όλοι αυτή την επιστήμη και χημεία των κεραμικών.

Στην κεραμική χημεία, οι υαλοπίνακες θεωρούνται ότι αποτελούνται από οξείδια (όπως π.χ. SiO2, Al2O3, B2O3, Na2, K2, CaO, Li2O, MgO, ZnO, MnO, Fe2O3, CoO). Κάθε οξείδιο είναι γνωστό ότι συνεισφέρει συγκεκριμένες ιδιότητες στο ψημένο γυαλί. Πολλοί προμηθευτές υλικών δημοσιεύουν χημικές αναλύσεις των προϊόντων τους που αναφέρουν ποσοστά αυτών των οξειδίων καθώς και πτητικά συστατικά (συστατικά που καίγονται κατά την καύση και εκπέμπουν αέρια και αναθυμιάσεις όπως λ.χ. H2O, CO2, SO3).

Στα κεραμικά σώματα, οι φυσικές ιδιότητες του τελικού ψημένου προϊόντος συχνά σχετίζονται περισσότερο με την καμπύλη ψησίματος, τις φυσικές ιδιότητες (π.χ. μέγεθος και σχήμα σωματιδίων, ιστορία αποσύνθεσης) των υλικών συστατικών και την ορυκτολογία και την αλληλεπίδραση μεταξύ των διαφορετικών τύπων σωματιδίων.

Παραπομπές
----------

1. ↑   Ceramic Chemistry
2. ↑
3. ↑  Gilbert, Allan S.; Harbottle, Garman; deNoyelles, Daniel (1993). «A Ceramic Chemistry Archive for New Netherland/New York». *Historical Archaeology* (Society for Historical Archaeology) **27** (3): 17–56. ISSN 04409213.. Ανακτήθηκε στις 2023-03-29.
Η **Υλονόμη** στην ελληνική μυθολογία ήταν ένας θηλυκός Κένταυρος. Η Υλονόμη ήταν παρούσα στη μάχη μεταξύ των Λαπιθών και των Κενταύρων, στην οποία πληγώθηκε θανάσιμα από ακόντιο ο πολυαγαπημένος σύζυγός της, ο Κένταυρος Κύλλαρος και πέθανε στα χέρια της. Απογοητευμένη τότε η Υλονόμη αυτοκτόνησε πέφτοντας πάνω στο ίδιο ακόντιο για να τον συναντήσει στον άλλο κόσμο.

Στο επεισόδιο αυτό των ερωτευμένων Κενταύρων με την *«ιδανικά αμοιβαία σχέση»*, αναφέρεται εκτενώς ο Λατίνος ποιητής Οβίδιος στην αφήγηση της Κενταυρομαχίας από τον Νέστορα στο έργο του *Μεταμορφώσεις* (βιβλίο 12). Ο Οβίδιος υπαινίσσεται δύο διδακτικά ποιήματα, το *De rerum natura* του Λουκρητίου και το δικό του *Ars Amatoria* (III). Στη σχέση Κύλλαρου-Υλονόμης εξερευνά την ίδια την υβριδικότητα, περιγράφοντας τις σχέσεις και τους *«πιθανούς συνδυασμούς ενός αριθμού ζευγών εννοιολογικών αντιθέτων: φύση και πολιτισμός. άνθρωπος και ζώο, αρσενικό και θηλυκό, έρωτας και πόλεμος, καθώς και τις αντιθετικές αξίες της λυρικής-ελεγειακής και της επικής ποιήσεως»*.

Παραπομπές
----------

1. 1 2  Debrohun, Jeri Blair (φθινόπωρο 2004). «Centaurs in Love and War: Cyllarus and Hylonome in Ovid Metamporphoses 12.393-428». *American Journal of Philology* (The Johns Hopkins University Press) **125** (3 (αρ. τεύχ. 499)): 417-452. doi:10.1353/ajp.2004.0025. ISSN 0002-9475.

Πηγές
-----

* Debrohun, Jeri Blair (φθινόπωρο 2004). «Centaurs in Love and War: Cyllarus and Hylonome in Ovid Metamporphoses 12.393-428». *American Journal of Philology* (The Johns Hopkins University Press) **125** (3 (αρ. τεύχ. 499)): 417-452. doi:10.1353/ajp.2004.0025. ISSN 0002-9475.
Το **Net metering** (αυτοπαραγωγή) είναι η διοχέτευση της τοπικά παραγόμενης ενέργειας από Ανανεώσιμες Πηγές (φωτοβολταϊκά συνήθως) στο Δίκτυο, ενώ η καταναλισκόμενη απορροφάται επίσης από το Δίκτυο. Έτσι το Δίκτυο χρησιμοποιείται ουσιαστικά για την αποθήκευση της παραγόμενης ενέργειας, η οποία μέσω του συμψηφισμού ο οποίος γίνεται στο τέλος μιας περιόδου μέτρησης (ένα έτος, συνήθως) καταναλώνεται τοπικά. Η ιδανική εγκατεστημένη ισχύς απαιτεί προσεκτικό υπολογισμό αρκετών παραμέτρων ώστε να καταστεί βιώσιμη μια εγκατάσταση Net Metering.

Οι εταιρείες προμήθειας ηλεκτρικής ενέργειας προσφέρουν Green προγράμματα και υπηρεσίες για οικιακή παραγωγή ενέργειας με χρήση φωτοβολταϊκών συστημάτων.

Αυτές οι υπηρεσίες δημιουργήθηκαν στο πλαίσιο ανάπτυξης τεχνολογιών πράσινης ενέργειας και σκοπό έχουν:

* την εκμετάλλευση φυσικών πόρων
* τη μείωση εξάρτησης παραγωγής ενέργειας μέσω εργοστασίων
* τη μείωση κόστους χρήσης ηλεκτρικής ενέργειας στους καταναλωτές

Ως **Virtual Net Metering** (εικονικός ενεργειακός συμψηφισμός) νοείται ο συμψηφισμός της παραγόμενης ηλεκτρικής ενέργειας από φωτοβολταϊκό σταθμό (ή άλλη Α.Π.Ε.) του αυτοπαραγωγού, με τη συνολική καταναλισκόμενη ηλεκτρική ενέργεια σε εγκαταστάσεις του αυτοπαραγωγού, από τις οποίες τουλάχιστον η μία είτε δεν βρίσκεται στον ίδιο ή όμορο χώρο με το φωτοβολταϊκό, είτε, αν βρίσκεται, τροφοδοτείται από διαφορετική παροχή.

Παραπομπές
----------

1. ↑  «Net Metering». solar.com.gr. Αρχειοθετήθηκε από το πρωτότυπο στις 29 Μαΐου 2015. Ανακτήθηκε στις 28 Οκτωβρίου 2014.
2. ↑  «Net metering: Τι είναι;». *energeia.shop/*. Ανακτήθηκε στις 16 Ιουνίου 2022.
3. ↑  «Net-Metering Φωτοβολταϊκά Συμψηφισμός». *Buildeco*. 20 Σεπτεμβρίου 2022. Ανακτήθηκε στις 20 Σεπτεμβρίου 2022.

Εξωτερικοί σύνδεσμοι
--------------------

* Σύνδεσμος Εταιριών Φωτοβολταϊκών
* Υπουργική απόφαση **ΑΠΕΗΛ/Α/Φ1/οικ. 24461** net metering "Εγκατάσταση μονάδων ΑΠΕ από αυτοπαραγωγούς με συμψηφισμό ενέργειας κατ’ εφαρμογή του άρθρου 14Α του ν.3468/2006"
* Υπουργική απόφαση ***AΠΕΗΛ/Α/Φ1/οικ. 175067 (ΦΕΚ Β΄1547/5.5.2017)***- Virtual Net Metering
Ο **Γκονσάλο Ρόσα Γκονσάλβες Περέιρα Ροντρίγκες** (*Gonçalo Rosa Gonçalves Pereira Rodrigues,* γεννημένος στις 18 Ιουλίου 1997), επίσης γνωστός ως **Γκούγκα** (*Guga)*, είναι Πορτογάλος επαγγελματίας ποδοσφαιριστής, ο οποίος αγωνίζεται ως μέσος για τον Παναιτωλικό, με δανεισμό από τη Μπενφίκα.

Σταδιοδρομία σε συλλόγους
-------------------------

Γεννημένος στη Βίλα Ρεάλ ντε Σάντο Αντόνιο, ο Γκούγκα ξεκίνησε τη σταδιοδρομία του στην τοπική ομάδα Lusitano FC το 2005, τρία χρόνια πριν από την ένταξή του στις ακαδημίες της Μπενφίκα, όπου έπαιξε μέχρι τον Ιούνιο του 2016. Λίγο μετά, έκανε το επαγγελματικό του ντεμπούτο με τη Μπενφίκα Β, σε αγώνα της Σεγούντα Λίγα 2016-17 εναντίον της Βαρζίμ, στις 13 Αυγούστου εκείνου του έτους.

Στις 9 Ιανουαρίου 2019, εντάχθηκε στον Παναιτωλικό με δανεισμό για 6 μήνες, με την επιλογή για ένα επιπλέον έτος.

Διεθνής σταδιοδρομία
--------------------

Έχει αγωνιστεί στις μικρές Εθνικές ομάδες τις Πορτογαλίας (U15, U16, U17, U18 και U19).

Παραπομπές
----------

1. ↑  155276. Ανακτήθηκε στις 22  Απριλίου 2022.
2. ↑  «Varzim 2–0 Benfica B». 13 August 2016. Αρχειοθετήθηκε από το πρωτότυπο στις 2018-07-10.. Ανακτήθηκε στις 18 August 2016.
3. ↑  Pedro Amaral e Guga rumam à Grécia *A Bola* (Πορτογαλικά)
4. ↑  «Παναιτωλικός: Ανακοινώθηκαν οι Αμαράλ και Γκούγκα ως δανεικοί από τη Μπενφίκα». SPORT24. 9 January 2019.. Ανακτήθηκε στις 13 January 2019.
5. ↑  «National Team». *www.transfermarkt.com*.

Εξωτερικοί σύνδεσμοι
--------------------

* (Πορτογαλικά) Γκονσάλο Ροντρίγκες στο ForaDeJogo Επεξεργασία στα Wikidata
* (Αγγλικά) Προφίλ Γκονσάλο Ροντρίγκες στο Soccerway
* Στοιχεία εθνικής ομάδας (Πορτογαλικά)
* Προφίλ στο Transfermarkt.com
Η **Δανάη Λουκάκη** είναι Ελληνίδα ηθοποιός Kατάγεται από τα Χανιά και είναι θεατρική σκηνοθέτις. Έγινε ευρέως γνωστή από τη συμμετοχή της στην ελληνικής παραγωγής δραματική σειρά *Άγριες μέλισσες*, με τον ρόλο της Παγώνας Τόλλια, συζύγου του κοινοτάρχη.

Βιογραφία
---------

Είναι απόφοιτος της δραματικής σχολής Κάρολος Κουν, το 2012 πήρε υποτροφία από το Εθνικό Καποδιστριακό Πανεπιστήμιο Αθηνών και το 2010 του τμήματος αγγλικής γλώσσας και φιλολογίας ενώ υπήρξε χρυσή πρωταθλήτρια Ελλάδος στο κονόε-καγιάκ καθώς και πρωταθλήτρια κολύμβησης. 

Έχει παίξει και σκηνοθετήσει σε παραστάσεις στην Ελλάδα, το Λονδίνο, το Εδιμβούργο και τη Βαρκελώνη. Έχει επίσης παίξει σε κινηματογραφικές ταινίες π.χ. *Νύφες*, *Καρτ ποστάλ*, *Η ομορφότερη ιστορία του κόσμου* και *Είδα μάτια*. Η πρώτη της τηλεοπτική δουλειά ήταν στην κωμική σειρά του Alpha TV *Αστέρας Ραχούλας*. 

Πήρε μέρος στο φιλανθρωπικό σόου μεταμορφώσεων του ANT1 *Your Face Sounds Familiar* υποστηρίζοντας τον φιλανθρωπικό οργανισμό «Ορίζοντας»-Χανιά, Σύλλογος Εθελοντικής Προσφοράς και Στήριξης. Ωστόσο το σόου διεκόπη λόγω κορονοϊού χωρίς ειδοποίηση. 

Από το 2019 έως το 2022 υποδυόταν την Παγώνα Τόλλια στη δραματική σειρά *Άγριες μέλισσες*. 

*Τη σεζόν 2023-2024 σειρά Ηλέκτρα στο ΕΡΤ1 στο ρόλο ως Ζωή Νικολαΐδου*

Παραπομπές
----------
Ως **ηφαιστειακή λίμνη** χαρακτηρίζεται η λίμνη που δημιουργείται μέσα σε κρατήρα ενεργού ηφαιστείου από γεωθερμικές διεργασίες, του ίδιου του ηφαιστειακού πεδίου.

Γενικά
------

Το φερόμενο νερό των λιμνών αυτών προέρχεται κυρίως από υπόγεια κυκλοφορία υδροθερμικών ρευστών που συμπληρώνεται είτε με όμβρια ύδατα είτε από λιωμένο χιόνι ή πάγο διατηρώντας έτσι μια σχετική ισορροπία μεταξύ απωλειών λόγω εξάτμισης ή διήθησης. Συνέπεια αυτής της διεργασίας είναι να διατηρείται σταθερό καθ΄ ύψος το επίπεδο της επιφανείας. Οποιαδήποτε αύξηση της εισαγωγής των υδροθερμικών ρευστών, ή των ομβρίων είναι δυνατόν να προκαλέσει ανατροπή της ισορροπίας με συνέπεια την υπερχείλιση και ακολούθως τη διάβρωση των πλευρών του ηφαιστείου και ειδικότερα του σημείου εκροής.  

Οι λίμνες της κατηγορίας αυτής ταξινομούνται με πολλά κριτήρια όπως γεωλογικά, ή μορφολογικά και υψομετρικά καλύπτοντας την απλή περιγραφή τους, ή περισσότερο επιστημονικά κατά γεωθερμική δράση - ενέργεια, ή εκ της χημικής σύστασης τους, ή κατά συνδυασμό των δύο τελευταίων που είναι και ο επικρατέστερος. Βασικά όλοι οι τύποι των λιμνών αυτών είναι κατά μεγαλύτερο ή μικρότερο ποσοστό θειούχες.

Οι ηφαιστειακές λίμνες φέρουν το όνομα του ηφαιστείου στον κρατήρα του οποίου και δημιουργούνται. Κατά γεωμορφή οι λίμνες αυτές φέρονται και με τον γενικότερο τίτλο κρατηρολίμνες, που όμως σ΄ αυτόν υπάγονται και λίμνες κρατήρων διαφορετικής προέλευσης (π.χ. μετεωρητικών, τεχνητών, κ.ά.). Η μέση θερμοκρασία αυτών σπάνια υπερβαίνει τους 50 °C. Η υψηλότερη ηφαιστειακή λίμνη στον κόσμο είναι του ηφαιστείου Σαλάντο της Χιλής που βρίσκεται σε υψόμετρο 6.390 μ. στην ανατολική του πλευρά.

* Λόγω των επικίνδυνων αναθυμιάσεων η προσέγγιση στις λίμνες αυτές, χωρίς προηγούμενη λήψη προστατευτικών μέτρων, μπορεί να καταστεί θανατηφόρος.

Πηγές
-----

* Η Επιστήμη των ηφαιστειακών λιμνών
Το **Ζερβάτι** (Αλβανικά: *Zervat*) είναι χωριό της Αλβανίας, που εκτείνεται στους πρόποδες του βουνού του Δρυάνου, στη δυτική πλευρά της εθνικής οδού Κακαβιάς - Αργυροκάστρου. Βρίσκεται ανάμεσα στα χωριά Γεωργουτσάτι και Βουλιαράτι, σε απόσταση ενός χιλιομέτρου από την εθνική οδό. Διοικητικά ανήκει στο Νομό Αργυροκάστρου και στην Περιοχή Βρυσερών. Είναι χωριό της Άνω Δρόπολης, τμήματος της περιοχής της Βορείου Ηπείρου.

Συνορεύει απ' το βορρά με το χωριό Γεωργουτσάτι, απ' το νότο με το χωριό Βουλιαράτι και απ' τη δύση με το χωριό Δρόβιανη της επαρχίας Αγίων Σαράντα. Από την ανατολή, στους πρόποδες του χωριού, εκτείνεται η κοιλάδα (πεδιάδα) του ποταμού Δρίνου (Drini) (μερίδιο της Άνω Δρόπολης). Ο ποταμός Δρίνος είναι το τελικό σύνορο, ανατολικά του χωριού. Το Ζερβάτι απλώνεται ΝΑ προς ΒΔ περίπου 1.300 μ. και από ανατολή προς δύση περίπου 1.100μ, καλύπτοντας έτσι μια επιφάνεια κατά προσέγγιση 1,4 τετραγωνικά χιλιόμετρα. Βρίσκεται σε υψόμετρο περίπου 400 μέτρων πάνω από τη στάθμη της θάλασσας.

Η κεντρική εκκλησία της Κοίμησης της Θεοτόκου
Η κεντρική εκκλησία του χωριού είναι αφιερωμένη στην Κοίμηση της Θεοτόκου.

Δημογραφία
----------

Ο πληθυσμός είναι ελληνικής εθνικότητας, κάτοχοι αλβανικής ή διπλής (ελληνικής-αλβανικής) υπηκοότητας,, χριστιανοί ορθόδοξοι, με μητρική γλώσσα την ελληνική. Έφτασε την απόγειό του μέχρι το 1990 με 700-800 άτομα. Μετά το άνοιγμα των συνόρων Αλβανίας-Ελλάδας, το 1990, ο πληθυσμός του χωριού μειώθηκε δραματικά, φτάνοντας τους 100-130 μόνιμους κατοίκους.

Έκθεση Φωτογραφιών
------------------

* Συνοικία του ΖερβατίουΣυνοικία του Ζερβατίου
* Ο ναός του αγίου ΔημητρίουΟ ναός του αγίου Δημητρίου
* Αγιογραφίες από την Κοίμηση της ΘεοτόκουΑγιογραφίες από την Κοίμηση της Θεοτόκου
* Το μοναστήρι ΔρυάνουΤο μοναστήρι Δρυάνου

Παραπομπές
----------

1. ↑  «Νομός Ιωαννίνων, 2.3 Υδρολογικά Στοιχεία, 2.3.3 Υδρολογικές λεκάνες - Η Λεκάνη του Δρίνου» (PDF). Αρχειοθετήθηκε από το πρωτότυπο (PDF) στις 13 Ιανουαρίου 2012. Ανακτήθηκε στις 13 Ιανουαρίου 2012.
2. ↑  «Αναστήλωση και αποκατάσταση του Ι.Ν. Κοίμησης της Θεοτόκου στο χωριό Ζερβάτι Αργυροκάστρου (2003 – 2008)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 12 Νοεμβρίου 2009.
3. ↑   Θεοτοκονύμια, Επίθετα της Θεοτόκου, Παναγία η Ζερβάτι
4. ↑  Δραστηριότητα των ζωγράφων από το Λινοτόπι, σελ. 3[*νεκρός σύνδεσμος*]
5. ↑  Σημαντικό ποσοστό του πληθυσμού έχει ήδη πολιτογραφηθεί ή πολιτογραφείται και έχει αποκτήσει και την ελληνική ιθαγένεια/υπηκοότητα

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζερβάτι** |

* Ιστοσελίδα για το Ζερβάτι Αρχειοθετήθηκε 2010-08-15 στο Wayback Machine.
* Βουλιαράτι
* Δρόβιανη
* Νεολαία Βορειοηπειρωτών
* North Epirus
* Παναγία η Ζερβάτι
* Άλμπουμ Φωτογραφιών-Ζερβάτι
Το **Ναραγιανγκάντζ** (βεγγαλικά: নারায়ণগঞ্জ, *Naraeongônj*) είναι πόλη στο κεντρικό Μπανγκλαντές. Βρίσκεται στην επαρχία Ναραγιανγκάντζ, κοντά στην πρωτεύουσα Ντάκα και έχει πληθυσμό περίπου 2.2 εκατομμυρίων κατοίκων. Η πόλη βρίσκεται στην όχθη του ποταμού Σιταλάκσια. Το λιμάνι του Ναραγιανγκάντζ είναι σημαντικό ναυτιλιακό και βιομηχανικό κέντρο. Αποτελεί επίσης κέντρο επιχειρηματικών και βιομηχανικών δραστηριοτήτων, ιδίως των μονάδων εμπορίας και μεταποίησης γιούτας και του τομέα της κλωστοϋφαντουργίας της χώρας. Έχει το παρατσούκλι *Ντάντι του Μπαγκλαντές* λόγω της παρουσίας πολλών εργοστασίων γιούτας. (Η Ντάντι ήταν η πρώτη βιομηχανική 'Γιουτόπολη' στον κόσμο.)

Ιστορία
-------

Η πόλη πήρε το όνομά της από τον Μπικόν Λαλ Πάντεϊ, θρησκευτικό ηγέτη ινδουιστών που ήταν επίσης γνωστός ως Μπενούρ Θακούρ ή «Λάξμι Ναραγιάν Θακούρ». Ενοίκιασε την περιοχή από τη Βρετανική Εταιρεία των Ανατολικών Ινδιών το 1766 μετά τη Μάχη του Πλάσσεϊ. Δώρισε τις αγορές και τη γη στις όχθες του ποταμού, ως ιδιοκτησία του "Ντεβότορ" ή "Δοσμένος στο Θεό", και τα κληροδότησε για έξοδα συντήρησης για τη λατρεία του θεού Ναραγιάν.

Το ταχυδρομείο δημιουργήθηκε το 1866 και η υπηρεσία τηλέγραφου Ντάκα-Ναραγιανγκάντζ ξεκίνησε το 1877. Η Τράπεζα της Βεγγάλης εισήγαγε την πρώτη τηλεφωνική υπηρεσία το 1882.

Ο τάφος του Γκιγιασουντίν Αζάμ Σαχ, Ναραγιανγκάντζ, Μπανγκλαντές, ο οποίος πέθανε γύρω στο 1410 
Ο Δήμος Ναραγιανγκάντζ δημιουργήθηκε στις 8 Σεπτεμβρίου 1876. Το πρώτο νοσοκομείο της περιοχής, το νοσοκομείο Ναραγιανγκάντζ Βικτόρια ιδρύθηκε το 1885 από το δήμο με οικονομική συνεισφορά του Χαρακάντα Μπανερτζί.

Η Αστική Εταιρεία του Ναραγιανγκάντζ ιδρύθηκε στις 5 Μαΐου 2011 συγχωνεύοντας τους πρώην δήμους Ναραγιανγκάντζ, Σιντιργκάντζ και Καντάμ Ρασούλ. Ο δήμαρχος της Αστικής Εταιρείας του Ναραγιανγκάντζ είναι η Δρ. Σελίνα Χαγιέτ Άιβι.

Παραπομπές
----------

1. 1 2  «Narayanganj». Banglapedia.
2. ↑  «Jute Industry in Dundee and India». Dundee (UK). Αρχειοθετήθηκε από το πρωτότυπο στις 15 Απριλίου 2017. Ανακτήθηκε στις 18 Μαρτίου 2018.
3. ↑  «History & Facts - Narayanganj City Corporation». *ncc.org.bd*. Αρχειοθετήθηκε από το πρωτότυπο στις 13 Δεκεμβρίου 2012. Ανακτήθηκε στις 17 Φεβρουαρίου 2015.

Εξωτερικοί σύνδεσμοι
--------------------

* Website of Narayanganj City Corporation
Το ***Κάτυ Σαρκ*** (αγγλικά:Cutty Sark) ήταν ένα εμπορικό ιστιοφόρο πλοίο που καθελκύστηκε στο ποταμό Κλάιντ στο Νταμπάρτον της Σκωτίας στις 23 Νοεμβρίου 1869. Ήταν ένα από τα τελευταία και ταχύτερα πλοία που κατασκευάστηκαν προς το τέλος του 19ου αιώνα. Το Κάτυ Σαρκ πήρε το όνομά του από την ηρωίδα, μια νεαρή μάγισσα, που εμφανίζεται στο σατιρικό ποίημα του 1791 «Ταμ Ο Σάντερ» του Ρόμπερτ Μπαρνς.

Γενικά
------

Το ιστιοφόρο Κάτυ Σαρκ κατασκευάστηκε για να μεταφέρει τσάι από την Κίνα στην Αγγλία. 
Το τσάι έκανε την εμφάνισή του στην Αγγλία στα τέλη του 1650 και ήταν ιδιαίτερα δημοφιλές στην τοπική αριστοκρατία χάρη στην πριγκίπισσα Κατερίνα, την σύζυγο του βασιλιά Καρόλου του Δευτέρου. Παρά την μεγάλη φορολογία που είχε, το τσάι είχε μπει στην ζωή και στις συνήθειες της μεσαίας τάξης αλλά και των απλών ανθρωπων. Στην Βικτωριανή εποχή το ζητούμενο δεν ήταν πια να μεταφέρεται απλά το τσάι από την Κίνα, αλλά να μεταφέρεται και πιο γρηγορα, και να είναι οσο το πιο δυνατόν φρέσκια η σοδιά. Έτσι οι έμποροι του τσαγιού πίεζαν τους πλοιοκτήτες για γρήγορα δρομολόγια και ανάλογο γρήγορο κέρδος.

Ένας Σκωτσέζος εφοπλιστής, ο Τζον Γουίλς, αποφάσισε να φτιάξει ένα νέο, γρήγορο ιστιοφόρο για να μεταφέρει σύντομα και αποτελεσματικά το τσάι από την Κίνα στην Αγγλία. 
Απευθύνθηκε τότε σε έναν νέο κατασκευαστή πλοίων, τον Ηρακλή Λίντον. 
Το Κάτυ Σαρκ, που αποτελεί σπάνια κατασκευή με σκελετό από επεξεργασμένο σίδερο και επένδυση από ξύλο, αποδείχθηκε ανθεκτικότατο ταξιδεύοντας σε όλες τις θάλασσες του κόσμου για 84 συνολικά χρόνια.

Στις 16 Φεβρουαρίου του 1870 το Κάτυ Σαρκ θα κάνει το πρώτο του από τα οκτώ συνολικά ταξίδια του προς την Σαγκάη. Εκείνη την περίοδο ήταν ένα από τα πενήντα εννέα ιστιοφόρα που έκαναν αυτό το δρομολόγιο. Μια χρονιά πριν, το 1869, άνοιξε το κανάλι του Σουέζ και η απόσταση μεταξύ Κίνας και Αγγλίας μειώθηκε κατά 3.300 μίλια και 12 ημέρες. Το 1877 το Κάτυ Σαρκ ήταν πλέον ένα από τα μόλις εννέα ιστιοφόρα που εκτελούσαν το δρομολόγιο. 

Με την είσοδο των ατμόπλοιων το Κάτυ Σαρκ δεν θα καταφέρει να παραμείνει ένα από τα γρηγορότερα σκάφη μεταφοράς τσαγιού και ο ιδιοκτήτης του δεν αποκόμισε τα αναμενόμενα κέρδη. Φτάνοντας στην Κίνα τον Απρίλιο του 1878 ο καπετάνιος Τιπτάφτ, νικημένος από τον ατμό, δεν κατάφερε να βρει φορτίο τσαγιού και αναγκάστηκε να μεταφέρει διάφορα εμπορεύματα σε όλο τον κόσμο, όπως π.χ άνθρακα από το Ναγκασάκι στη Σαγκάη, λινάρι από τη Μανίλα στη Νέα Υόρκη, λινάρι, λιπαντικά, τσάι και το αυστραλιανό ταχυδρομείο από την Καλκούτα στην Μελβούρνη.

Σήμερα το πλοίο βρίσκεται στο Γκρίνουιτς του Λονδίνου και λειτουργεί ως μουσείο.

Παραπομπές
----------

1. ↑  ιστιοφόρο Κάτυ Σαρκ στην Encyclopedia Britannica.com (αγγλικά) ανακτήθηκε στις 1 Απριλίου 2018
2. 1 2  Ιστορία του Κάτυ Σαρκ στο historic-uk.com (αγγλικά) ανακτήθηκε στις 1 Απριλίου 2018

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάτυ Σαρκ (ιστιοφόρο)** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141507222
* LCCN: n50078270
* GND: 7597982-2

 |

 |
Ο ποταμός Τζαλντάκα στην επαρχία Καλιμπόνγκ
Ο **Ποταμό; Τζαλντάκα** (Βεγγαλικά: জলঢাকা নদী‎), επίσης γνωστός ως **ποταμός Ντίτσου** σε παλαιότερες περιόδους, είναι διασυνοριακός ποταμός μήκους 192 χλμ που προέρχεται από τη λίμνη Κουπούπ ή Μπιτάνγκ στο νοτιοανατολικό Σικίμ στα ανατολικά Ιμαλάια και ρέει μέσα από το Μπουτάν και τις επαρχίες Καλιμπόνγκ, Τζαλπαϊγκούρι και Κουτς Μπιχάρ της Δυτικής Βεγγάλης στην Ινδία. Σε αυτό το σημείο το ποτάμι εισέρχεται στο Μπαγκλαντές μέσω της επαρχίας Λαλμονιρχάτ και, στη συνέχεια ενώνεται με το ποταμό Ντάρλα μέχρι την εκροή του Ντάρλα στον Ποταμό Βραχμαπούτρα κοντά στην επαρχία Κουριγκράμ. Καθώς ο ποταμός περνά διάφορα διεθνή σύνορα, μόνο ένα μικρό μήκος του ποταμού βρίσκεται στο Μπαγκλαντές.

Γεωγραφία
---------

Ο Ποταμός Τζαλντάκα σχηματίζεται από το συνδυασμό των τριών ρευμάτων στο Μπίντου, το τελικό σημείο του Αστυνομικού τμήματος της Τζαλντάκα στην επαρχία Καλιμπόνγκ στη Δυτική Βεγγάλη. Τα τρία ρεύματα είναι γνωστά ως Μπίντου Χόλα, Ντουντ Πόχρι και Τζαλντάκα που πηγάζει από τη λίμνη Κουπούπ, μια μικρή παγετώδη λίμνη σε Σικίμ. Τα συνδυασμένα ρεύματα συναντιούνται σε Μπίντου για να σχηματίσουν τον ποταμό Τζαλντάκα σχηματίζοντας έτσι παραποτάμιο σύνορο με την Ινδία και το Μπουτάν, στην αριστερή όχθη. Οι κύριοι παραπόταμοι που εντάσσονται στον ποταμό στη δεξιά όχθη είναι οι Μούρτι, Νακσάλ Χόλα, Σουτούνγκα και Γιάρντα. Η Ντιάνα, Ρέχτι-Ντουντούγια και Μούτζναϊ είναι οι κύριοι παραπόταμοι που εντάσσονται στην αριστερή όχθη του ποταμού.  

Ο ποταμός ρέει μέσα από τις τρεις επαρχίες της Βόρειας Βεγγάλης, τις Καλιμπόνγκ, Τζαλπαϊγκούρι και Κουτς Μπιχάρ. Ολόκληρη η λεκάνη απορροής είναι η πιο εύφορη γεωργική ζώνη, μαζί με την Λεκάνη Τίστα. Η ανώτερη διαδρομή είναι διάσημη για καλλιέργειες όπως φαρμακευτικά βότανα και φρούτα, συμπεριλαμβανομένων του πορτοκαλιού και του ροδιού. Η μέση διαδρομή που περιλαμβάνει την επαρχία Τζαλπαϊγκούρι και καλύπτεται από καλλιέργειες τσαγιού και καλαμποκιού, ενώ η κάτω διαδρομή κυριαρχείται από καλλιέργειες ρυζιού, γιούτας και καπνού. Οι γαίες που σχηματίζονται από τον ποταμό περιέχουν καλλιέργειες όπως το μπαμπού. Στην κάτω λεκάνη, τα εδάφη του ποταμού που καλλιεργούνται με μπανάνα.

Το ποτάμι μπαίνει το Μπαγκλαντές στην επαρχία Γκοκσαντάνγκα για να συναντήσει τον Βραχμαπούτρα ή Τζαμούνα όπως είναι γνωστός εκεί.

Παραπομπές
----------

1. ↑  Sharma, Suresh Kant; Sharma, Usha (2005), *Discovery of North-East India: Geography, History, Culture, Religion, Politics, Sociology, Science, Education and Economy. Assam. Volume three*, Mittal Publications, σελ. 141, ISBN 978-81-8324-037-6,
2. ↑  Murshed, Md Mahbub (2012). «Jaldhaka River». Στο: Islam, Sirajul. *Banglapedia: National Encyclopedia of Bangladesh* (Second έκδοση). Asiatic Society of Bangladesh.

Εξωτερικοί σύνδεσμοι
--------------------

*
Συντεταγμένες: 31°46′20.34″N 35°11′54.71″E﻿ / ﻿31.7723167°N 35.1985306°E﻿ / 31.7723167; 35.1985306

Η **Ακαδημία για την Εβραϊκή γλώσσα** (εβρ. הָאָקָדֶמְיָה לַלָּשׁוֹן הָעִבְרִית),*HaAkademya laLashon haIvrit*" είναι ανώτατο ίδρυμα του Ισραήλ, το οποίο χορηγεί υποτροφίες σπουδών στην εβραϊκή γλώσσα. Ιδρύθηκε από την κυβέρνηση του Ισραήλ το 1953.

Οργάνωση
--------

Η Ολομέλεια του ιδρύματος αποτελείται από 23 μέλη. Επιπλέον, η Ακαδημία απασχολεί 15 ακαδημαϊκούς συμβούλους, μεταξύ των οποίων και σεβαστοί μελετητές της γλώσσας, της γλωσσολογίας, ιουδαϊκών μελετών και της Αγίας Γραφής. Οι αποφάσεις της Ακαδημίας είναι δεσμευτικές για όλα τα κυβερνητικά γραφεία, συμπεριλαμβανομένης της Ισραηλινής Ραδιοτηλεοπτικής Αρχής.

Εξωτερικοί σύνδεσμοι
--------------------

* Ακαδημία για την Εβραϊκή γλώσσα
Ο **Δήμος Πιερέων** ήταν ένας από τους 11 Δήμους του νομού Καβάλας, με 5.002 κατοίκους σύμφωνα με την απογραφή πληθυσμού του 2001. Έδρα του δήμου ήταν η Μουσθένη. Αποτελείτο από παραδοσιακούς οικισμούς. Αντιδήμαρχος ΔΕ Πιερέων είναι ο Κώστας Γάκης.

Ιστορικά στοιχεία
-----------------

Ο δήμος έλαβε την ονομασία του από την Πιερία, πρώτη πατρίδα των σημερινών κατοίκων του, που ονομάζονταν *Πίερες* γενική *Πιερέων*, (προέρχονταν από τους Πίερες Θράκες). Προήλθε από τη συνένωση των Κοινοτήτων Μουσθένης, Αυλής, Δωματίων, Μελισσοκομείου, Μεσίας, Μεσορόπης, Πλατανοτόπου, Σιδηροχωρίου από το Σχέδιο «Καποδίστριας». Ο δήμος ήταν αδελφοποιημένος με τον Δήμο Δίου, με κοινή ιστορική αναφορά την καταγωγή των κατοίκων από την Κονταριώτισσα, η οποία ήταν η αρχαία πόλη Πιερίς.. Μάλιστα, στην περιοχή του Δήμου Πιερέων υπάρχει και κοιλάδα που ονομάζεται Πιερία.

Δημοτικά Διαμερίσματα
---------------------

Στον Δήμο περιλαμβάνονταν:

 **Δ.δ. Μουσθένης**  -- η Μουσθένη [ 1.075 ]
 **Δ.δ. Αυλής**  -- η Αυλή [ 556 ]
 **Δ.δ. Δωματίων**  -- τα Δωμάτια [ 590 ]
 **Δ.δ. Μελισσοκομείου** [ 512 ] 
* το Μελισσοκομείο [ 365 ]
* το Πυργοχώρι [ 147 ]

 **Δ.δ. Μεσιάς** [ 412 ] 
* η Μεσιά [ 191 ]
* η Μέλισσα [ 221 ]

 **Δ.δ. Μεσορόπης**  -- η Μεσορόπη [ 610 ]
 **Δ.δ. Πλατανοτόπου**  -- ο Πλατανότοπος [ 631 ]
 **Δ.δ. Σιδηροχωρίου** [ 616 ] 
* ο Καραβαγγέλης [ 395 ]
* το Σιδηροχώρι [ 221 ]

Εξωτερικές συνδέσεις
--------------------

* Ταυτότητα του Δήμου[*νεκρός σύνδεσμος*]
* Ιστορικά και άλλα στοιχεία για το Δήμο[*νεκρός σύνδεσμος*]

Σημειώσεις και παραπομπές
-------------------------

1. ↑  [ Ολύμπιο Βήμα,  *Τον δήμο Δίου επισκέφτηκε αντιπροσωπεία του δήμου Πιερέων Καβάλας*, 22/10/2007.

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Καβάλας |
| --- |
|  |
| 
* Καβάλας
* Ελευθερούπολης
* Ελευθερών
* Θάσου
* Κεραμωτής
* Ορεινού
* Ορφανού
* Παγγαίου
* Πιερέων
* Φιλίππων· Χρυσούπολης
 |

 |
Το **Standoff Land Attack Missile** ή **SLAM** είναι ένα κατευθυνόμενο βλήμα cruise της Boeing, που βάλλεται πέραν του ορίζοντα. Η ανάπτυξη του βλήματος άρχισε τη δεκαετία του 1970 για λογαριασμό του Αμερικανικού Ναυτικού.

Η τρέχουσα έκδοση **SLAM-*ER*** (*expanded response*), προορίζεται για την προσβολή στόχων ξηράς και πλοίων επιφανείας σε μεγάλες αποστάσεις (εμβέλεια 150+ ναυτικά μίλια), και βάλλεται από αεροσκάφη. 

Αποτελεί συνδυασμό του βλήματος AGM-84 Harpoon, εξοπλισμένο με δέκτη/κεραία GPS και σύστημα αδρανειακής ναυτιλίας για την ενδιάμεση κατεύθυνση, τον ερευνητή IIR (Imaging Infra-Red) του βλήματος AGM-65D Maverick για την τερματική κατεύθυνση και τη ραδιοζεύξη δεδομένων (man in the loop datalink) της κατευθυνόμενης βόμβας AGM-62 Walleye.

Το κόστος πρόσκτησης ενός SLAM-*ER* είναι περίπου 720,000 δολάρια.

Εκδόσεις
--------

* AGM-84E - Βασική έκδοση SLAM
* AGM-84H - SLAM-ER
* AGM-84K - Βελτιωμένη έκδοση AGM-84H
* SLAM-ER ATA - Έκδοση με δυνατότητα αυτόματης αναγνώρισης στόχων ATA (Autonomous Target Acquisition)

Εξωτερικοί σύνδεσμοι
--------------------

* US Navy fact file Αρχειοθετήθηκε 2020-07-26 στο Wayback Machine.
* Time.com spec sheet.
* Boeing (McDonnell-Douglas) AGM/RGM/UGM-84 Harpoon - Designation Systems
Ο **Ιωάννης**, από την οικογένεια των Σεργίων, ήταν *πρόξενος*, και Δούκας της Νάπολης την περίοδο προς το τέλος του 1033 έως στις αρχές του 1034 έως το 1050, πριν από τον Απρίλιο του 1051.

Ο Ιωάννης ήταν γιος και ο διάδοχος του Σέργιου Δ΄ ο οποίος παραιτήθηκε ενώ αντιμετώπιζε την συμμαχία των Πανδόλφου και Ράινουλφ Ντρένγκοτ. Ο Ιωάννης πήγε στην Κωνσταντινούπολη για να ζητήσει βοήθεια από τη Βυζαντινή Αυτοκρατορία, όσο έλειπε ανέλαβε το δουκάτο εκ νέου ο πατέρας. Τελικά ο αυτοκράτορας δεν ικανοποιεί το αίτημα του υποτελούς του και ο Ιωάννης επέστρεψε στο δουκάτο.

Ο Ιωάννης αναγκάστηκε να δώσει φόρο στον Γκουαϊμάρ του Σορέντο και να συνεχίσει ειρηνικά τη θητεία του. Το 1038 ίδρυσε μια νέα εκκλησία στη Νάπολη αφιερωμένη στον Άγιο Συμεών. 

Παιδιά του ήταν οι :

* Σέργιος Ε΄, διάδοχός του
* Ιωάννης, ίσως ο Ιωάννης ΣΤ΄ επίσκοπος Νάπολης

Παραπομπές
----------

1. ↑  Venance Grumel *Traité d'études byzantines: La Chronologie* les Presses universitaires de France, Paris 1958 « Ducs de Naples » , p. 424
2. ↑  Jules Gay *L'Italie méridionale et l'Empire byzantin depuis l'avènement de Basile Ier jusqu'à la prise de Bari par les Normands (867-1071)* Albert Fontemoing éditeur, Paris 1904 , p. 442
3. ↑  (Αγγλικά) Patricia Skinner, « Urban Communities in Naples, 900–1050 », *Papers of the British School at Rome* 62 (1994), 289.
Ο **Βασιλιάς Γουέν των Τσόου {ή αλλιώς γνωστός ως Μιχαήλ αγγελο}**((Κινέζικα); 1152 – 1056 π.Χ.) ήταν βασιλέας των Τσόου στα τέλη της Δυναστείας Σάνγκ στην αρχαία Κίνα. Ο γιος του Γου κατέκτησε τους Σάνγκ στην μάχη του Μούγιε, με αποτέλεσμα ο Γουέν να τιμηθεί ως ο ιδρυτής των Τσόου. Σε ένα κινεζικό βιβλίο, αρκετοί ύμνοι τιμούν τον Βασιλέα Γουέν. Αρκετοί υποστηρίζουν ως τον πρώτο επικό ήρωα στην Κινεζική ιστορία.

Bιογραφία
---------

Γεννήθηκε ως Τζι Τσάνγκ (姬昌), ο Γουέν ήταν γιος της Τάι Ρεν και του Τζι Τζιλί, βασιλιά ενός μικρού κράτους που βρισκόταν στην σημερινή επαρχία Σαανξί. Ο πατέρας του γνώριζε τον βασιλέα των Σάνγκ Γουέν Ντινγκ στα τέλη του δωδέκατου αιώνα π.Χ.

Παντρεύτηκε την Τάι Σι και είχε δέκα γιους.

Σε μια στιγμή, ο Βασιλέας Τσόου των Σανγκ, επειδή φοβόταν την δύναμη του Γουέν που ανέβαινε, τον φυλάκισε στο Γιουλί (το σημερινό Τανγκίν στο Χενάν).

Όμως πολλοί επίσημοι τίμησαν τον Γουέν για την καλή του διακυβέρνηση και έδωσαν στον βασιλιά Τσόου πολλά δώρα, περιλαμβάνοντας πλούτο, άλογα και γυναίκες με αποτέλεσμα ο βασιλέας Τσόου να τον αποφυλακίσει. Ο Γουέν σχεδίασε την εκθρόνιση του βασιλέα Τσόου αλλά δεν το πρόλαβε να το κάνει λόγω του θανάτου του σε ηλικία πολύ μεγάλη για τα δεδομένα της εποχής, σε ηλικία 96 ετών. Ο δεύτερος γιος του και μετέπειτα βασιλέας Γου πραγματοποίησε τις ευχές του, όταν νίκησε τους Σάνγκ στο Μούγιε δημιουργώντας την αυτοκρατορική Δυναστεία Τσόου.

Μετά τον θάνατό του
-------------------

### Μεταθανάτιες τιμές

Το 196 π.Χ. ο αυτοκράτορας της Κίνας Χαν Γκαοζού έδωσε στον βασιλέα Γουέν των τίτλο ''Μεγαλύτερος όλων των βασιλιάδων''.

Δείτε επίσης
------------

* Βασιλέας Γου των Τσόου
* Μάχη του Μούγιε

Παραπομπές
----------

1. ↑  «嬭加編鐘"文王之孙，穆之元子"補正». Ανακτήθηκε στις 7  Αυγούστου 2020.
2. ↑  Wang, C.
3. ↑  Cihai, p. 201.
Ιστολογική εμφάνιση ήπατος από νεαρό ασθενή που κατέληξε συνεπεία του συνδρόμου Ράι.
Το **σύνδρομο Ράι** (αγγλ. *Reye syndrome*) είναι σπάνια εγκεφαλική νόσος που μπορεί να προκαλέσει σοβαρές βλάβες σε όλα τα όργανα του ανθρώπινου οργανισμού. Το σύνδρομο Ράι έχει λάβει την ονομασία αυτή από τον Αυστραλό παθολόγο δρ. Ρ. Ντάγκλας Ράι, ο οποίος παρατήρησε για πρώτη φορά τη νόσο το 1963.

Θεωρείται πάρα πολύ επικίνδυνη νόσος, με υψηλό ποσοστό θνησιμότητας (20-40%), ενώ εκτιμάται ότι το 1/3 των ασθενών, που τελικά επιβιώνουν της νόσου, υφίστανται μόνιμη, ελαφρά ή μέτρια βλάβη, συνήθως στον εγκέφαλο.

Αιτιολογία
----------

Η νόσος αυτή επηρεάζει περισσότερο τον εγκέφαλο και το ήπαρ (κν. *συκώτι*). Αν και μπορεί να εμφανιστεί σε οποιαδήποτε ηλικία, εκδηλώνεται συχνότερα σε άτομα νεαρής ηλικίας, ιδιαίτερα σε παιδιά ηλικίας 4 έως και 12 ετών. Τα ακριβή αίτια του συνδρόμου Ράι είναι άγνωστα. Πάρα πολλές έρευνες έχουν συνδέσει την εμφάνιση της νόσου με τη χρήση ασπιρίνης. Δεν υπάρχει γνωστή θεραπεία για το σύνδρομο αυτό.

Συμπτώματα και επιπλοκές
------------------------

Η νόσος εμφανίζεται συχνότερα σε παιδιά και νεαρούς ενήλικες που βρίσκονται στο στάδιο της ανάρρωσης από μία ιογενή λοίμωξη, όπως λ.χ. το κοινό κρυολόγημα. Τα περισσότερα περιστατικά του συνδρόμου Ράι παρατηρούνται κατά τους χειμερινούς μήνες. Η εμφάνιση του συνδρόμου συνοδεύεται συνήθως από παθολογική συσσώρευση λιπών στο ήπαρ με παράλληλη αύξηση της πίεση στον εγκέφαλο. Αν δεν αντιμετωπιστεί άμεσα, το σύνδρομο Ράι μπορεί να προκαλέσει το θάνατο μέσα σε λίγες ημέρες ή και ώρες. Ο ασθενής εμφανίζει μια ιογενή λοίμωξη του ανώτερου αναπνευστικού, που ακολουθείται από έντονη ναυτία και εμετό, ή/και αλλαγή της διανοητικής κατάστασης (αποπροσανατολισμός, σύγχυση), ή ηπατομεγαλία, ακόμη και χωρίς ίκτερο.

Επειδή είναι γνωστό ότι η ασπιρίνη συνδέεται με το σύνδρομο αυτό, **δεν** πρέπει ποτέ η ασπιρίνη και άλλα σαλικυλικά φάρμακα να χορηγούνται για την αντιμετώπιση ιογενών λοιμώξεων, όπως η γρίπη και η ανεμοβλογιά. Ιδιαίτερα τα παιδιά και οι έφηβοι δεν πρέπει να λαμβάνουν ασπιρίνη χωρίς την εντολή γιατρού.

Παραπομπές
----------

1. ↑
2. ↑  Schrör, K (2007). «Aspirin and Reye syndrome: a review of the evidence.». *PaediatricDrugs* **9** (3): 195–204. doi:10.2165/00148581-200709030-00008. PMID 17523700.
3. ↑
4. ↑
Το **Unisonic** είναι ο πρώτος στούντιο δίσκος του γερμανικού  χάρντ ροκ / χέβι μέταλ συγκροτήματος Unisonic, ο οποίος κυκλοφόρησε στις 30 Μαρτίου 2012 μέσω της δισκογραφικής εταιρείας "earMUSIC". Το εξώφυλλο του δίσκου δημιουργήθηκε από τον Martin Haeusler.

Το *Unisonic* είναι το πρώτο στούντιο άλμπουμ, μετα το *Keeper of the Seven Keys, Part II* (1988) των Helloween, στο οποίο συμμετέχουν σε όλα τα τραγούδια ο Μίκαελ Κίσκε και ο Κάι Χάνσεν. Τα περισσότερα τραγούδια έχουν γραφτεί από τον Ντένις Γουάρντ και τον Κάι Χάνσεν, με μικρότερη συνεισφορά από τους Μάντι Μέϊερ και Μίκαελ Κίσκε. Ένα μουσικό βίντεο γυρίστηκε για το τραγούδι "Unisonic". Το άλμπουμ κυκλοφόρησε σε τρεις διαφορετικές εκδόσεις (Ευρωπαϊκή, Ιαπωνική και Αμερικάνικη), η κάθε μια συμπεριλάμβανε και ένα διαφορετικό bonus τραγούδι. Το Unisonic κατέλαβε ψηλές θέσεις στα ιαπωνικά, τα φινλανδικά, τα γερμανικά και τα σουηδικά τσαρτ.

Τραγούδια
---------

1. **Unisonic** *(Μέϊερ, Χάνσεν)* - 3:25  

2. **Souls Alive** *(Μέϊερ)* - 5:13  

3. **Never Too Late** *(Χάνσεν)* - 4:30  

4. **I’ve Tried** *(Γουάρντ)* - 4:56  

5. **Star Rider** *(Γουάρντ)* - 4:16  

6. **Never Change Me** *(Χάνσεν)* - 3:44  

7. **Over the Rainbow *(European bonus track)*** *(Χάνσεν)* - 5:16  

8. **Renegade** *(Γουάρντ)* - 4:38  

9. **My Sanctuary** *(Γουάρντ, Χάνσεν)* - 4:16  

10. **King for a Day**  *(Χάνσεν)* - 4:07  

11. **We Rise** *(Γουάρντ, Χάνσεν)* - 4:43  

12. **No One Ever Sees Me** *(Κίσκε)* - 6:13  

13. **The Morning After *(Japanese bonus track)*** *(Μέϊερ)* - 4:03  

14. **I Want Out (live at Loud Park) *(North American bonus track)*** *(Χάνσεν)* - 5:34

Οι μουσικοί
-----------

Οι μουσικοί οι οποίοι συμμετείχαν στις ηχογραφήσεις του "*Unisonic*" είναι οι εξής:

* Μίκαελ Κίσκε - φωνητικά
* Κάι Χάνσεν - κιθάρα
* Μάντι Μέϊερ - κιθάρα
* Ντένις Γουάρντ - μπάσο
* Κώστας Ζαφειρίου - τύμπανα

Θέσεις τσαρτ
------------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Unisonic*** *(άλμπουμ)*

| **Χώρα** | **Θέση** |
| --- | --- |
| **Φινλανδία** | **8** |
| **Ιαπωνία** | **19** |
| **Γερμανία** | **24** |
| **Σουηδία** | **29** |
| **Ελβετία** | **44** |
| **Αυστρία** | **59** |

Παραπομπές
1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 27 Ιανουαρίου 2015.
2. ↑

Πηγές
* Carl Begai interview
* Planetmosh review
* Φινλανδικά τσαρτ
* Ιαπωνικά τσαρτ Αρχειοθετήθηκε 2014-02-02 στο Wayback Machine.
* Γερμανικά τσαρτ
* Σουηδικά τσαρτ
* Ελβετικά τσαρτ
* Αυστριακά τσαρτ

Εξωτερικοί σύνδεσμοι
* To "*Unisonic*" στην επίσημη ιστοσελίδα των Unisonic

 |
Χάρτης όπου φαίνεται η Διακύμανση Κιπενγκέρε *(Kipengere Range)*.
Το **Καταφύγιο Θηραμάτων Μπάνγκα-Κιπενγκέρε** (αγγλικά: *Mpanga-Kipengere Game Reserve*), είναι μια προστατευόμενη περιοχή στην Περιφέρεια Ντζόμπε *(Njombe Region)* των Νοτίων Υψιπέδων *(Southern Highlands)* της Τανζανία, στην Ανατολική Αφρική. Το καταφύγιο, καλύπτει μια έκταση 1.574 τ.χλμ.. Το υψόμετρο κυμαίνεται από τα 1.800 μ. έως τα τις 23.000 μ. Εκτός από τη διατήρηση της άγριας ζωής, το καταφύγιο είναι ένα σημαντικό σημείο απορροής για τις εκβολές πολλών ποταμών οι οποίοι τροφοδοτούν το Μεγάλο Ποταμό Ρουάχα *(Great Ruaha River)* και παρέχει το νερό για τους υγροτόπους Ουσάνγκου *(Usangu wetlands)*.

Γεωγραφία
---------

Το Καταφύγιο Θηραμάτων Μπάνγκα-Κιπενγκέρε *(Mpanga-Kipengere Game Reserve)* βρίσκεται στο βόρειο άκρο της Διακύμανσης Κιπενγκέρε *(Kipengere Range)* (οροσειρά Λίβινγκστον). Βρίσκεται εν μέρει στην Περιοχή Μακέτε *(Makete District)* και εν μέρει στην Περιοχή Ουανγκινγκ'όμπε *(Wanging'ombe District)*. Παραπόταμοι του Μεγάλου Ποταμού Ρουάχα οι οποίοι προέρχονται από εκεί, περιλαμβάνουν τους Ποταμούς Μπαράλι *(Mbarali)*, Μλομπότζι *(Mlomboji)*, Κιμάνι *(Kimani)* και Ιπέρα *(Ipera)*, οι οποίοι βασικά ρέουν προς τα βόρεια.

Πανόραμα της Διακύμανσης Κιπενγκέρε *(Kipengere Range)* μετά των δασών της -λήψη από το άκρο του υψώματος Κιτούλο με κατεύθυνση δυτική-.

Δείτε επίσης
------------

* Περιοχή Μακέτε
* Περιοχή Ουανγκινγκ'όμπε
* Περιφέρεια Ντζόμπε

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mpanga* όσο και η ονομασία *Banga*, στα Ελληνικά γράφονται ως «Μπάνγκα». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μ-πά-ν-γκα» και όχι ως «Μπά-νγκα» (γιατί δεν είναι *Banga* αλλά *Mpanga*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων

Παραπομπές
----------

1. ↑  «Mpanga/Kipengere Game Reserve Game Reserve». World Database on Protected Areas. [*νεκρός σύνδεσμος*]
2. ↑  «Mpanga-Kipengere Game Reserve, Tanzania». World Wildlife Fund.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mpanga-Kipengere Game Reserve (έκδοση 554180454) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Αληθινή ζωή*** είναι ελληνική δραματική ταινία του 2004, σε σκηνοθεσία του Πάνου Κούτρα.

Υπόθεση
-------

Ο Άρης Καλλιγάς είναι γόνος μιας πλούσιας οικογένειας που ζει με τη μητέρα του, τον σύντροφό της, τον Χρήστο και την υπηρέτρια, τη Σύλβια. Ο πατέρας του είχε πεθάνει στο σπίτι τους στο Σούνιο όταν ο Άρης ήταν πέντε ετών. Είναι εθισμένος στην κοκαΐνη και έχει σχέση με τη Τζόυ Μαρτινοκώστα. Όταν χωρίζει με την Τζόυ, γνωρίζει την Αλεξάνδρα και την ερωτεύεται. Η Αλεξάνδρα ζει με τη μητέρα της, που δεν έχει συναίσθηση του κόσμου γύρω της, και με τον αδερφό της τον Νίκο, ο οποίος είναι ο drug dealer του Άρη, κάτι που γίνεται γνωστό στην πορεία.

Η Καλλιγά είναι δυσαρεστημένη με την καινούρια σχέση του Άρη και επισκέπτεται την Αλεξάνδρα για να της πει ψέμματα και να την εξαγοράσει. Τελικά τα καταφέρνει και η Αλεξάνδρα φεύγει στο Παρίσι και η μητέρα της κλείνεται στην καλύτερη κλινική. Ο Άρης γυρίζει στην Τζόυ και αρχίζει ξανά την κοκαΐνη.

Όταν ο Χρήστος πεθαίνει, η Καλλιγά λέει στον Άρη πως αυτός ήταν ο πατέρας του και πως είχε σχέση μαζί του όταν αυτός ήταν 17 και αυτή 20. Στη συνέχεια, σε μια νύχτα αποκαλύψεων, του λέει πως εκείνος σκότωσε τον πατέρα του όταν ήταν πέντε ετών, ενώ η Τζόυ αποκαλύπτει πως η Καλλιγά και ο Χρήστος ήταν ετεροθαλή αδέρφια.

Στο τέλος, η Αλεξάνδρα γυρίζει από το Παρίσι και μαθαίνει πως ο Νίκος έχει γίνει ηθοποιός και τραγουδιστής. Η Καλλιγά πουλά το σπίτι της και κάνει αποχαιρετιστήριο πάρτυ. Εκεί ο Άρης συναντά ξανά την Αλεξάνδρα και γίνονται πάλι ζευγάρι.

Διανομή
-------

* Νίκος Κουρής ως Άρης Καλλιγάς
* Θέμις Μπαζάκα ως κυρία Καλλιγά
* Μαρίνα Καλογήρου ως Αλεξάνδρα
* Άννα Μουγκλαλίς ως Τζόυ Μαρτινοκώστα
* Γιάννης Διαμαντής ως Χρήστος
* Οδυσσέας Παπασπηλιόπουλος ως Νίκος
* Ανέζα Παπαδοπούλου ως η μητέρα της Αλεξάνδρας και του Νίκου
* Μαρία Πανουργιά ως Σύλβια
* Χρήστος Μάντακας ως Γρηγόρης
* Γιάννης Στάνκογλου ως άντρας στο μπαρ

Βραβεία και συμμετοχές
----------------------

Απέσπασε το βραβείο καλύτερης ταινίας της Πανελλήνιας Ένωσης Κριτικών Κινηματογράφου.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης*.*

Παραπομπές
----------

1. ↑  «45ο φεστιβάλ κινηματογράφου Θεσσαλονίκης». Αρχειοθετήθηκε από το πρωτότυπο στις 29 Σεπτεμβρίου 2016. Ανακτήθηκε στις 6 Μαΐου 2016.
2. ↑  Κιτροέφ, Μ. (2004). *45ο Φεστιβάλ Κινηματογράφου Θεσσαλονίκης*. Αθήνα: Υπουργείο Πολιτισμού. σελ. 78.

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Πάνου Κούτρα |
| --- |
|  |
| 
* *Η επίθεση του γιγαντιαίου μουσακά* (1999)
* *Αληθινή ζωή* (2004)
* *Στρέλλα* (2009)
* *Ξενία* (2014)
* *Dodo* (2022)
 |

 |
***Το Rising Sun*** είναι ένα παιχνίδι πολέμου για υπολογιστές ανεπτυγμένο το 2000 από την TalonSoft και εκδόθηκε από την Take-Two Interactive. Αφιερωμένο στον Πολέμου του Ειρηνικού, αποτελεί το τελευταίο παιχνίδι στη σειρά *Campaign* της TalonSoft. 

*Το Rising Sun* κέρδισε θετικές κριτικές από κριτικούς και προτάθηκε για βραβεία από το *Computer Gaming World* και το *Computer Games Magazine* .

Παιχνίδι
--------

*Το Rising Sun* είναι ένα παιχνίδι πολέμου στον υπολογιστή που προσομοιώνει τις συγκρούσεις που έγιναν κατά τη διάρκεια του Πολέμου του Ειρηνικού στον Δεύτερο Παγκόσμιο Πόλεμο την δεκαετία του 1930 και 1940.

Ανάπτυξη
--------

*Το Rising Sun* αναπτύχθηκε από την εταιρία βιντεοπαιχνιδιών TalonSoft ως το τελευταίο παιχνίδι της σειράς *Campaign*, ακολουθώντας άλλα παιχνίδια όπως το *East Front* και *το West Front*. Κυκλοφόρησε την 1η Φεβρουαρίου του 2000.

Αξιολόγηση
----------

*Το Rising Sun* έλαβε μέση βαθμολογία 82% στον ιστότοπο συγκέντρωσης *κριτικών GameRankings*.  Το παιχνίδι ήταν υποψήφιο για το βραβείο "Wargame of the Year" του *περιοδικού Computer Games* ' 2000.  *Το Computer Gaming World* πρότεινε το *Rising Sun* στην ίδια κατηγορία, αλλά έδωσε το βραβείο στο *Combat Mission: Beyond Overlord*. Οι συντάκτες σχολίασαν πως το *Rising Sun* είναι ένα «φοβερό» παιχνίδι. 

Στο *Computer Games Magazine*, ο Carl Lund έγραψε ότι η επική εμβέλεια και η τεράστια μαζικότητα του *Rising Sun* εξασφαλίζουν δυνατότητα επανάληψης για μήνες, αν όχι χρόνια, για τους επόμενους». Ο Bruce Geryk του *Computer Gaming World* επαίνεσε παρομοίως το παιχνίδι για το ότι «το παιχνίδι είναι σε ένα επίπεδο τελειοποίησης που δεν είχε ξαναδεί ο ίδιος».

Συνέχεια
--------

### *Imperial Strike*

Αν και ανακοινώθηκε ως το τελευταίο παιχνίδι της σειράς *Campaign*, το *Rising Sun* έλαβε μια συνέχεια το 2001 με τον τίτλο *Divided Ground: Middle East Conflict 1948-1973*.

Παραπομπές
----------

1. ↑  TalonSoft (February 1, 2000). *Take-Two Interactive Software Inc. Subsidiary TalonSoft Releases *TalonSoft's Rising Sun**. Δελτίο τύπου. «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιουνίου 2000. Ανακτήθηκε στις 4 Φεβρουαρίου 2022.
2. ↑  «*Rising Sun* – PC». *GameRankings*. Αρχειοθετήθηκε από το πρωτότυπο στις 23 Ιανουαρίου 2005.
3. ↑  CGM staff (8 Φεβρουαρίου 2001). «Computer Games Magazine announces nominees for annual best in computer gaming awards». *Computer Games Magazine*. Αρχειοθετήθηκε από το πρωτότυπο στις 9 Φεβρουαρίου 2005.

Εξωτερικοί σύνδεσμοι
--------------------

* Επίσημη σελίδα
*